
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 92 

19 Απριλίου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

42. Τροποποίηση του Π.Δ/τος 565/1984 (Α'204) «Σύ¬ 

σταση Ειδικής Υπηρεσίας Δημοσίων Έργων 
για την εκτέλεση έργων σταθμών αυτοκινήτων 
(ΕΥΔΕ Σ.Α.)», όπως τροποποιημένο ισχύει. 1 

43. Σύσταση, οργάνωση και λειτουργία Σώματος 

Έρευνας - Πληροφορικής στην Πολεμική Αερο¬ 
πορία. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση του Π.Δ/τος 565/1984 (Α'204) «Σύσταση Ει¬ 
δικής Υπηρεσίας Δημοσίων Έργων για την εκτέλε¬ 
ση έργων σταθμών αυτοκινήτων (ΕΥΔΕ Σ.Α.)», όπως 
τροποποιημένο ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 του άρθρου 5 του Ν. 679/1977 
“Περί αυξήσεως θέσεων προσωπικού του Υπουργείου 
ΔημοσίωνΈργων και ρυθμίσεων συναφών θεμάτων” (Α’ 
245), όπως τροποποιήθηκαν και συμπληρώθηκαν με την 
παρ. 1 του άρθρου 23 Ν. 1418/1984 (Α’ 23). 

β. Του άρθρου 8 του Ν. 679/1977 (Α’ 245), όπως τροπο¬ 
ποιήθηκαν και συμπληρώθηκαν με τις παραγράφους 2 
και 3 του άρθρου 5 του Ν. 2229/1994 (Α' 138), σύμφωνα 
με τις οποίες θα καλυφθεί η προκαλούμενη από το 
διάταγμα δαπάνη. 

γ. Της παραγράφου 3 του άρθρου 22 του Ν. 2362/1995 
«περί Δημοσίου Λογιστικού ελέγχου των δαπανών του 
Κράτους και άλλες διατάξεις» (Α'247). 

δ. Της παρ. 4 του άρθρου 1 του Ν. 2469/1997 «Περι¬ 
ορισμός και βελτίωση της αποτελεσματκότητας των 
κρατικών δαπανών και άλλες διατάξεις» ( Α' 38). 

ε. Του Π.Δ/τος 189/2009 (Α'221) «Καθορισμός και ανα¬ 
κατανομή αρμοδιοτήτων των Υπουργείων». 

στ. Του άρθρου 90 του Κώδικα που κυρώθηκε με το άρθρο 
μόνο του Π.Δ/τος 63/2005 (Α’ 98) «Κωδικοποίηση της Νομο¬ 
θεσίας για την Κυβέρνηση και τα Κυβερνητικά Όργανα». 


ζ. Του άρθρου 4 του Π.Δ/τος 65/2011 «Διάσπαση του 
Υπουργείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) Διοι¬ 
κητικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνιστικό¬ 
τητας και Ναυτιλίας και Θαλάσσιων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικότη¬ 
τας και Ναυτιλίας και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς» (Α' 147). 

2α Το Π.Δ. 31/21-3-2012 «Διορισμός Υπουργού Οικονο¬ 
μικών» (Α'62). 

β. Το Π.Δ. 22/7-3-2012 «Διορισμός Υπουργών και Υφυ¬ 
πουργού» (Α'47). 

γ. Την αριθμ. 8172/06-12-2011 απόφαση του Πρωθυπουρ¬ 
γού και του Υπουργού Υποδομών Μεταφορών και Δικτύ¬ 
ων «Ανάθεση αρμοδιοτήτων στον Υφυπουργό Υποδομών, 
Μεταφορών και Δικτύων Ιωάννη Μαγκριώτη» (Β 2795). 

δ. Την αριθμ. 12966/19-3-2012 κοινή απόφαση του 
Πρωθυπουργού και της Υπουργού Ανάπτυξης, Αντα¬ 
γωνιστικότητας και Ναυτιλίας «Ανάθεση αρμοδιοτήτων 
στον Υφυπουργό Ανάπτυξης, Ανταγωνιστικότητας και 
Ναυτιλίας, Αθανάσιο Μωράίτη» (Β'810). 

3. Το αριθμ. πρωτ. ΕΥΔΕΚ/οικ/210/6.4.2010 έγγραφο της 
Ειδικής Υπηρεσίας Δημοσίων Έργων Κτιριακών (ΕΥΔΕΚ) 
της Γ ενικής Γ ραμματείας ΔημοσίωνΈργων του Υπουρ¬ 
γείου Υποδομών, Μεταφορών και Δικτύων. 

4. Το γεγονός ότι από τις διατάξεις του παρόντος 
προκαλούνται οι ακόλουθες δαπάνες: 

α. Επί του Τακτικού Προϋπολογισμού: δαπάνη ύψους 
25.620 € περίπου για καθένα των ετών 2012 έως 2015, η 
οποία θα καλύπτεται από τις πιστώσεις του προϋπολο¬ 
γισμού της Γενικής Γραμματείας ΔημοσίωνΈργων του 
Υπουργείου Υποδομών, Μεταφορών και Δικτύων (Ε.Φ. 
39-130/ΚΑΕ 0215,0824,0831 Ι< 0832) 

β. Επί του Προϋπολογισμού Δημοσίων Επενδύσεων 
(ΠΔΕ): δαπάνη ύψους 184.000 € περίπου για καθένα των 
ετών 2012 έως 2015, η οποία θα καλύπτεται από τις πιστώ¬ 
σεις της ΣΑΕ 073 με κωδικό έργου 2001ΣΕ07300000. 

5. Την γνωμοδότηση αριθμ. Δ56/2012 του Συμβουλίου 
της Επικράτειας, μετά από πρόταση του Υπουργού Οι¬ 
κονομικών, του Υφυπουργού Ανάπτυξης, Ανταγωνιστικό¬ 
τητας και Ναυτιλίας και του Υφυπουργού Υποδομών, 
Μεταφορών και Δικτύων, αποφασίζουμε: 

Άρθρο 1 

Η διάρκεια λειτουργίας της Ειδικής Υπηρεσίας Δημο¬ 
σίων Έργων για την εκτέλεση έργων σταθμών αυτοκινή¬ 
των, η οποία συστάθηκε με το Π.Δ. 565/1984 (Α'204) και 
τροποποιήθηκε με τα Π.Δ. 393/1986 (Α'176), Π.Δ. 38/1989 
(ΑΊ7), Π.Δ. 167/1992 (Α'78), Π.Δ. 119/1993 (Α'51), Π.Δ. 58/1994 
(Α'45), Π.Δ. 2/1998 (Α'13), Π.Δ. 11/2001 (Α'11), Π.Δ. 335/2002 
(Α'280) και Π.Δ. 229/2005 (Α'277), παρατείνεται από τη 
λήξη της για πέντε (5) έτη, ήτοι μέχρι 31.12.2015. 

Αρθρο 2 

Η ισχύς του παρόντος Διατάγματος αρχίζει 31 Δε¬ 
κεμβρίου 2010. 

Στον Υπουργό Υποδομών, Μεταφορών και Δικτύων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ, 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΦΙΛΙΠΠΟΣ ΣΑΧΙΝΙΔΗΣ ΑΘΑΝΑΣΙΟΣ ΜΩΡΑΪΤΗΣ 

ΥΦΥΠΟΥΡΓΟΣ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΔΙΚΤΥΩΝ 

ΙΩΑΝΝΗΣ ΜΑΓΚΡΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 43 

Σύσταση, οργάνωση και λειτουργία ΣώματοςΈρευνας - 
Πληροφορικής στην Πολεμική Αεροπορία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 10 παρ. 5 του ν. 2109/1992 «Ρύθμιση 
θεμάτων εκπαιδεύσεως, στρατολογίας καταστάσεων 
του προσωπικού των Ενόπλων Δυνάμεων και άλλες δι¬ 
ατάξεις» (Α’ 205). 

β. Του άρθρου 3 παρ. 3δ (6) του ν. 3883/2010 «Υπηρε¬ 
σιακή εξέλιξη και ιεραρχία των στελεχών των Ενόπλων 
Δυνάμεων - Θέματα διοίκησης των Ενόπλων Δυνάμεων, 
Στρατολογίας και συναφείς διατάξεις» (Α’ 167). 

γ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμό 258/18-11-10 απόφαση του ΑΑΣ/Ολο- 
μελείας. 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

4. Την υπ’ αριθμό 35/2012 Γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 

Αρθρο 1 

Συνιστάται Σώμα Έρευνας - Πληροφορικής στην Πο¬ 
λεμική Αεροπορία. 


Αρθρο 2 

Αποστολή - Συγκρότηση 

1. Το ΣώμαΈρευνας και Πληροφορικής (ΣΕΠ) της Πο¬ 
λεμικής Αεροπορίας έχει ως αποστολή, στην ειρήνη 
και στον πόλεμο, την επαύξηση της μαχητικής ισχύος 
και ετοιμότητας της Πολεμικής Αεροπορίας με τη συ¬ 
νεχή αξιοποίηση και εκμετάλλευση της επιστήμης της 
Πληροφορικής. 

2. Το ΣΕΠ συγκροτείται από τη Διεύθυνση Πληροφο¬ 
ρικής στο Γ ενικό Επιτελείο Αεροπορίας (ΓΕΑ) και από 
διευθύνσεις, τμήματα, γραφεία πληροφορικής και Κέ¬ 
ντρα Μηχανογράφησης (ΚΜΗ) στο ΓΕΑ, στο Αρχηγείο, 
στις Διοικήσεις, στις Μονάδες και τις λοιπές Υπηρεσίες 
της ΠΑ, που οργανώνονται και λειτουργούν σύμφωνα 
με τους εκάστοτε ισχύοντες κανονισμούς οργανώσεως 
και λειτουργίας (ΚΟΛ). 

Άρθρο 3 

Τοποθετήσεις προσωπικού ΣΕΠ 

Στο ΓΕΑ, στο Αρχηγείο, στις Διοικήσεις, στις Μονάδες 
και τις λοιπές Υπηρεσίες της ΠΑ και στις αντίστοιχες 
θέσεις που προβλέπονται από τους πίνακες οργανώ- 
σεως και υλικού (ΠΟΥ), τοποθετείται στρατιωτικό προ¬ 
σωπικό του ΣΕΠ με κατάλληλα προσόντα. 

Αρθρο 4 

Προέλευση Αξιωματικών 

1. Σύμφωνα με το ν. 3883/2010 (Α' 167) έτσι όπως ισχύει 
κάθε φορά και 

2. Σύμφωνα με τη διαδικασία του άρθρου 8 του παρό¬ 
ντος διατάγματος που αφορά στην αρχική στελέχωση 
του Σώματος σε όλους τους βαθμούς μέχρι το βαθμό 
του Ταξιάρχου. 

Αρθρο 5 

Επετηρίδα - Αρχαιότητα 

1. Οι αξιωματικοί εντάσσονται στην επετηρίδα του 
ΣΕΠ. Η μεταξύ τους αρχαιότητα ρυθμίζεται με βάση τα 
καθοριζόμενα το ν. 3883/2010 όπως ισχύει κάθε φορά. 

2. Όσον αφορά την αρχαιότητα των μετατασσόμενων 
ομοιοβάθμων αξιωματικών αυτή καθορίζεται με βάση τα 
οριζόμενα στο άρθρο 36 του ν. 3883/2010 όπως ισχύει 
και ειδικότερα ως εξής: 

α. Οι αξιωματικοί προερχόμενοι από ΑΣΕΙ καθίστανται 
αρχαιότεροι των ομοιοβάθμων τους που δεν προέρχο¬ 
νται από αυτά. 

β. Η μεταξύ των προερχομένων από ΑΣΕΙ αρχαιότητα 
καθορίζεται από τη χρονολογία ονομασίας τους ως 
αξιωματικών και εφόσον συμπίπτει διατηρούν μεταξύ 
τους την προ της μετάταξης αρχαιότητα. 

γ. Η μεταξύ των μη προερχομένων από ΑΣΕΙ αρχαιό¬ 
τητα καθορίζεται από τη χρονολογία ονομασίας τους 
ως αξιωματικών και εφόσον συμπίπτει διατηρούν μεταξύ 
τους την προ της μετάταξης αρχαιότητα. 

Αρθρο 6 

Χρόνος διοίκησης ή ειδικής υπηρεσίας 

1. Ο απαιτούμενος σε κάθε βαθμό ελάχιστος χρόνος 
διοίκησης ή ειδικής υπηρεσίας ως αναγκαίο προσόν για 
προαγωγή σε κάθε βαθμό είναι ο ακόλουθος: 

α. Ανθυποσμηναγός: Δύο (2) έτη, σε θέσεις του ΣΕΠ σε 
οποιαδήποτε Πτέρυγα ή Σμηναρχία ή Μοίρα ή Κέντρο 
Μηχανογράφησης της ΠΑ, σε θέσεις και καθήκοντα, που 
προβλέπονται για το βαθμό και την ειδικότητά του. 

β. Υποσμηναγός: Τρία (3) έτη στον κατεχόμενο βαθμό 
ή πέντε (5) έτη, από τότε που ονομάσθηκε Αξιωματικός, 

σε θέσεις του ΣΕΠ σε οποιαδήποτε Πτέρυγα ή Σμηναρ¬ 
χία ή Μοίρα ή Κέντρο Μηχανογράφησης της ΠΑ, σε 
θέσεις και καθήκοντα, που προβλέπονται για το βαθμό 
και την ειδικότητά του. 

γ. Σμηναγός: Δύο (2) έτη στον κατεχόμενο βαθμό ή οκτώ 
(8) έτη, από τότε που ονομάσθηκε Αξιωματικός, σε θέσεις 
του ΣΕΠ σε οποιαδήποτε Πτέρυγα ή Σμηναρχία ή Μοίρα ή 
Κέντρο Μηχανογράφησης της ΠΑ ή του αντιστοίχου του 
ΓΕΕΘΑ ή σε επιτελική θέση στο ΓΕΑ ή στο ΑΤΑ ή στις 
λοιπές Διοικήσεις της ΠΑ, σε θέσεις και καθήκοντα που 
προβλέπονται για το βαθμό και την ειδικότητά του. 

δ. ΕπισμηναγόςύΕνα (1) έτος στον κατεχόμενο βαθμό 
σε θέσεις του ΣΕΠ σε οποιαδήποτε Πτέρυγα ή Σμηναρ¬ 
χία ή Μοίρα ή Κέντρο Μηχανογράφησης της ΠΑ ή του 
αντιστοίχου του ΓΕΕΘΑ ή δύο (2) έτη σε επιτελική θέση 
στο ΓΕΑ ή στο ΑΤΑ ή στις λοιπές Διοικήσεις της ΠΑ. 

ε. Αντισμήναρχος: Δύο (2) έτη στον κατεχόμενο βαθμό 
σε μία τουλάχιστον από τις ακόλουθες θέσεις: 
αα. Διοικητής Κέντρου Μηχανογράφησης ή 
ββ. Τμηματάρχης ή επιτελής Διεύθυνσης του ΓΕΑ ή 
ΑΤΑ ή λοιπών Διοικήσεων της ΠΑ ή μειζόνων επιτελικών 
σχηματισμών των άλλων Κλάδων των ΕΔ ή 
γγ. Διευθυντής ή Τμηματάρχης σε Πτέρυγα ή Σμηναρ¬ 
χία Μάχης ή Κέντρο Μηχανογράφησης της ΠΑ ή του 
αντιστοίχου του ΓΕΕΘΑ. 

στ. Σμήναρχος: Ένα (1) έτος στον κατεχόμενο βαθμό 
σε μία τουλάχιστον από τις ακόλουθες θέσεις: 
αα. Διοικητής Κέντρου Μηχανογράφησης ή 
ββ. Τμηματάρχης ή Διευθυντής Διεύθυνσης του ΓΕΑ ή 
ΑΤΑ ή λοιπών Διοικήσεων της ΠΑ ή μειζόνων επιτελικών 
σχηματισμών των άλλων Κλάδων των ΕΔ. 

2. Για τον βαθμό που συντελείται η μετάταξη, στο 
χρόνο διοίκησης συμπεριλαμβάνεται και αυτός που είχε 
συμπληρώσει ο Αξιωματικός στην προ της μετάταξης 
προηγούμενη ειδικότητά του. 

Αρθρο 7 

Φοίτηση σε σχολεία 

Το προσωπικό του ΣΕΠ για την απόκτηση των ανα¬ 
γκαίων θεωρητικών και πρακτικών γνώσεων φοιτά στα 
σχολεία που καθορίζονται σύμφωνα με το ν. 3883/2010 
όπως ισχύει κάθε φορά. Η επιτυχής φοίτηση στα σχολεία 
αυτά αποτελεί τυπικό προσόν κρίσεως για προαγωγή. 
Πέραν αυτών οι αξιωματικοί του ΣΕΠ, σε αριθμό που κα¬ 
θορίζεται κατ’ έτος με διαταγή του αρχηγού του ΓΕΑ μετά 
από εισήγηση του Διευθυντή Πληροφορικής του ΓΕΑ και 
σύμφωνα με τις εκάστοτε ισχύουσες διαδικασίες, μπορούν 
να εξειδικεύονται, επιμορφώνονται ή μετεκπαιδεύονται: 

1. Σε σχολεία επιμορφώσεως της ΠΑ, ή σε αντίστοιχες 
σχολές των άλλων κλάδων των Ενόπλων Δυνάμεων και 
της αλλοδαπής. 

2. Σε σχολές και τμήματα Πληροφορικής Ανώτατων 
Εκπαιδευτικών Ιδρυμάτων (ΑΕΙ) της ημεδαπής ή της 
αλλοδαπής. 

Αρθρο 8 

Αρχική στελέχωση του ΣΕΠ 

1. Αρχικά, το ΣΕΠ στελεχώνεται με μετάταξη μονίμων 
αξιωματικών οι οποίοι διαθέτουν την εξειδίκευση Πλη¬ 
ροφορικής βάσει σχετικών διαταγών του ΓΕΑ, όλων των 
ειδικοτήτων της ΠΑ μέχρι το βαθμό του Ταξιάρχου. 

2. Η έναρξη της διαδικασίας μετάταξης πραγματοποι¬ 
είται εντός τριών (3) μηνών από της δημοσιεύσεως του 
παρόντος. Η προθεσμία αυτή δύναται να παραταθεί για 
ένα (1 ) μήνα ακόμα με απόφαση του ΓΕΑ. 


3. Πέραν των καθοριζόμενων στην παράγραφο 1 δι¬ 
καίωμα μετάταξης έχουν οι μόνιμοι αξιωματικοί μέχρι 
το βαθμό του Σμηναγού, οι οποίο έχουν, αποφοιτήσει 
επιτυχώς από τμήμα της Σχολής Προγραμματιστών 
ηλεκτρονικών υπολογιστών της ΠΑ ή των ΕΔ την τε¬ 
λευταία πενταετία ή είναι κάτοχοι τίτλου σπουδών ή 
μεταπτυχιακού ή διδακτορικού σχολών ή τμημάτων Πλη¬ 
ροφορικής ΑΕΙ ή ΑΤΕΙ της ημεδαπής ή της αλλοδαπής 
με εξειδίκευση στην Πληροφορική. 

4. Ειδικότερα οι προς μετάταξη αξιωματικοί με το 
βαθμό του Επισμηναγού, Αντισμηνάρχου ή Σμηνάρχου 
πέραν των προϋποθέσεων της παραγράφου 1 πρέπει, 
κατά την δημοσίευση του παρόντος, να υπηρετούν σε 
φορείς Πληροφορικής της ΠΑ ή των ΕΔ ή να έχουν προ¬ 
ηγούμενη υπηρεσία στους εν λόγω φορείς τουλάχιστον 
ενός (1) έτους κατά την τελευταία πενταετία. 

5. Όσον αφορά τους τίτλους σπουδών σχολών ή τμη¬ 
μάτων Πληροφορικής ΑΕΙ ή ΑΤΕΙ της αλλοδαπής αυτοί 
να έχουν αναγνωρισθεί από τον αρμόδιο φορέα του 
Δημοσίου ως ισότιμοι των αντιστοίχων της ημεδαπής. 

6. Με εγκύκλιο διαταγή της αρμόδιας Διεύθυνσης 
Προσωπικού του ΓΕΑ, προσκαλούνται οι επιθυμούντες 
να μεταταχθούν στο ΣΕΠ αξιωματικοί, να υποβάλλουν 
σχετικές αιτήσεις. Η διαταγή περιλαμβάνει: 

α. Τον αριθμό των αξιωματικών που μετατάσσονται 
κατά βαθμό. 

β. Τα προσόντα που πρέπει να διαθέτουν οι υποψήφιοι, 
γ. Την ημερομηνία μέχρι την οποία πρέπει να έχουν 
υποβληθεί οι σχετικές αιτήσεις των υποψηφίων, 
δ. Τον τρόπο βαθμολόγησης των προσόντων. 

7. Οι αιτήσεις κατατίθενται από τους επιθυμούντες τη 
μετάταξη αξιωματικούς στη Μονάδα ή Υπηρεσία που 
είναι τοποθετημένοι και υποβάλλονται στο ΓΕΑ. 

Κάθε εκπρόθεσμη αίτηση απορρίπτεται. 

8. Η βαθμολόγηση των προσόντων γίνεται ως ακο¬ 
λούθως: 

α. Κάτοχος Διδακτορικού τίτλου σχολών ή τμημάτων 
Πληροφορικής ΑΕΙ μόρια εννέα (9). 

β. Κάτοχος μεταπτυχιακού τίτλου σχολών ή τμημάτων 
Πληροφορικής ΑΕΙ ή ΑΤΕΙ μόρια επτά (7). 

γ. Κάτοχος πτυχίου σχολών ή τμημάτων Πληροφορι¬ 
κής ΑΕΙ μόρια τέσσερα (4). 
δ. Κάτοχος πτυχίου ΑΤΕΙ Πληροφορικής μόρια τρία (3). 
ε. Κάτοχος πιστοποίησης ΙΕΚ ειδικότητας ομάδων 
Πληροφορικής μόρια δύο (2). 

στ. Απόφοιτος Σχολών Πληροφορικής ή αντιστοίχου 
της ΠΑ ή των ΕΔ, με διάρκεια πέραν του τριμήνου μό¬ 
ρια ένα (1). 

ζ. Για κάθε έτος προϋπηρεσίας σε διευθύνσεις, γρα¬ 
φεία, τμήματα πληροφορικής και Κέντρα Μηχανογρά¬ 
φησης (ΚΜΗ) στο ΓΕΑ, στο Αρχηγείο, στις Διοικήσεις, 
στις Μονάδες και τις λοιπές Υπηρεσίες της ΠΑ, ή των 
ΕΔ την τελευταία πενταετία μόρια δύο (2). 

η. Για κάθε έτος προϋπηρεσίας σε διευθύνσεις, γρα¬ 
φεία, τμήματα πληροφορικής και Κέντρα Μηχανογρά¬ 
φησης (ΚΜΗ) στο ΓΕΑ, στο Αρχηγείο, στις Διοικήσεις, 
στις Μονάδες και τις λοιπές υπηρεσίες της ΠΑ ή του 
ΥΠΕΘΑ πέραν της τελευταίας πενταετίας και μέχρι 10 
έτη μόρια ένα (1). 

θ. Οι έχοντες υπηρετήσει σε θέσεις Ευθύνης Τομέων 
- Φορέων Πληροφορικής, της παραγράφου 9 περιπτ. ε’, 
πέραν του ενός (1) έτους μόρια 7. 

ι. Οι υπηρετούντες κατά το έτος υπογραφής του πα¬ 
ρόντος π.δ. σε διευθύνσεις, γραφεία, τμήματα Πληροφο- 

ρικής και Κέντρα Μηχανογράφησης (ΚΜΗ) στο ΓΕΑ, στο 
Αρχηγείο, στις Διοικήσεις, στις Μονάδες και τις λοιπές 
υπηρεσίες της ΠΑ ή του ΥΠΕΘΑ μόρια τρία (3). 

9. Επί της ανωτέρω βαθμολόγησης παραγράφου 8 του 
παρόντος άρθρου ισχύουν τα ακόλουθα: 

α. Ο κάτοχος περισσοτέρων του ενός πτυχίου ή τίτλου 
σπουδών των καθοριζόμενων στις υποπαραγράφους 8.α έως 
και 8.ε λαμβάνει μόνο τα μόρια του ανώτερου τίτλου του. 

β. Ο έχων αποφοιτήσει από περισσότερα του ενός 
Σχολεία της παραγράφου 8.στ λαμβάνει ένα (1) μόριο. 

γ. Ως έτος προϋπηρεσίας σε διευθύνσεις, γραφεία, 
τμήματα πληροφορικής και Κέντρα Μηχανογράφησης 
(ΚΜΗ) στο ΓΕΑ, στο Αρχηγείο, στις Διοικήσεις, στις 
Μονάδες και τις λοιπές υπηρεσίες της ΠΑ ή του ΥΕΘΑ 
νοείται διάρκεια μεγαλύτερη των έξι (6) μηνών. 

δ. Ως τελευταία πενταετία σε διευθύνσεις, γραφεία, τμή¬ 
ματα πληροφορικής και Κέντρα Μηχανογράφησης (ΚΜΗ) 
στο ΓΕΑ, στο Αρχηγείο, στις Διοικήσεις, στις Μονάδες και 
τις λοιπές υπηρεσίες της ΠΑ ή του ΥΠΕΘΑ ορίζονται τα 
τελευταία πέντε (5) ημερολογιακά έτη συμπεριλαμβανο¬ 
μένου του έτους υπογραφής του παρόντος π.δ.. 

ε. Ως θέσεις ευθύνης Τομέων - Φορέων Πληροφορικής 
λογίζονται οι παρακάτω: 

αα. Διευθυντής Διεύθυνσης ή Τομέα Πληροφορικής 
στο ΓΕΑ, στο Αρχηγείο, στις Διοικήσεις, τις λοιπές υπη¬ 
ρεσίες της ΠΑ ή του ΥΠΕΘΑ. 
ββ. Διοικητής Κέντρου Μηχανογράφησης, 
στ. Για τον υπολογισμό των μορίων ως θέσεις Πλη¬ 
ροφορικής νοούνται και οι αντίστοιχες των άλλων κλά¬ 
δων των ΕΔ και του ΥΕΘΑ καθώς επίσης και οι θέσεις 
Πληροφορικής εξωτερικού, εθνικές ή διεθνείς, που κα¬ 
λύπτονται από προσωπικό της ΠΑ. 

10. Η Διεύθυνση Προσωπικού του ΓΕΑ, συντάσσει γενι¬ 
κούς πίνακες κατά βαθμό και κατά σειρά αξιολογήσεως 
των υποψηφίων ξεχωριστά για τους μετατασσόμενους 
και τους μη μετατασσόμενους με βάση τα ακόλουθα 
και κατά σειρά προτεραιότητας: 

α. Τις θέσεις ανά βαθμό που πρέπει να πληρωθούν 
για την εύρυθμη λειτουργία του ΣΕΠ. 

β. Τα κριτήρια και τη βαθμολόγηση των υποψηφίων 
όπως αυτή καθορίζεται στο παρόν άρθρο. 

γ. Σε περίπτωση ισόβαθμης βαθμολόγησης ομοιόβαθ- 
μων υποψηφίων, τότε και μόνο, λαμβάνεται υπόψη η 
αρχαιότητα μεταξύ τους. Στην περίπτωση αυτή προη¬ 
γείται ο αρχαιότερος. 

11. Κατά τη φάση σύνταξης των πινάκων προηγούνται 
οι Αξιωματικοί της παραγράφου 1 του παρόντος άρθρου 
και εφόσον δεν έχουν συμπληρωθεί οι θέσεις που απαι¬ 
τούνται, έπονται οι αξιωματικοί της παρ.3. 

12. Το ΑΑΣ εγκρίνει τους καταρτισθέντες πίνακες ως 
ακολούθως: 

α. Μετατασσομένων, όπου περιλαμβάνονται όσοι επε- 
λέγησαν για την κάλυψη κενών θέσεων. 

β. Μη μετατασσομένων, στον οποίο περιλαμβάνονται 
όσοι δεν πληρούν τα κριτήρια του παρόντος άρθρου ή 
δεν κρίθηκαν μετατασσόμενοι λόγω κάλυψης των δια¬ 
θέσιμων κενών θέσεων. 

13. Η απόφαση του ΑΑΣ κοινοποιείται στους ενδια¬ 
φερομένους εντός δέκα (10) ημερών από το τέλος των 
εργασιών του. Αυτοί έχουν δικαίωμα άσκησης ενδικο- 
φανούς προσφυγής προς τον Υπουργό Εθνικής Αμυνας 
κατά της απόφασης εντός προθεσμίας πέντε (5) ημερών 
από την κοινοποίησή της, ο οποίος υποχρεούται να 
απαντήσει εντός είκοσι (20) ημερών από την ημερομηνία 

της υποβολής της, κατόπιν πρότερης υποβολής αιτιολο¬ 
γημένης γνώμης του ΑΑΣ. Η αρμοδιότητα του Υπουργού 
Εθνικής Αμυνας για την εξέταση και απάντηση της προ¬ 
σφυγής αυτής δύναται να μεταβιβαστεί, γενικά ή κατά 
κατηγορία στελεχών, με απόφασή του. 

14. Μετά την άπρακτη πάροδο της προθεσμίας υπο¬ 
βολής της παραπάνω προσφυγής ή την απάντηση επί 
της προσφυγής που τυχόν υποβληθεί, οι πίνακες μετα¬ 
τασσομένων συντάσσονται εις διπλούν και κυρώνονται 
από τον Υπουργό Εθνικής Αμυνας. 

Η μετάταξη, των επιλεγέντων αξιωματικών στο ΣΕΠ 
γίνεται με προεδρικό διάταγμα, η έκδοση του οποίου 
προκαλείται από τον Υπουργό Εθνικής Άμυνας εντός 
τριάντα (30) ημερών από της κυρώσεως των πινάκων 
καταλλήλων για μετάταξη. 

Αρθρο 9 

Μητρώο Επιθεωρητών Συστημάτων Πληροφορικής 

1. Η Διεύθυνση Πληροφορικής του Γ ενικού Επιτελείου 
Αεροπορίας τηρεί Μητρώο Επιθεωρητών Συστημάτων 
Πληροφορικής. Στο Μητρώο Επιθεωρητών Συστημάτων 
Πληροφορικής καταχωρούνται οι αξιωματικοί του ΣΕΠ 
της ΠΑ, απόφοιτοι ΑΣΕΙ, οι οποίοι έχουν αθροιστικά τα 
παρακάτω προσόντα: 

α/Εχουν δεκαετή (10) τουλάχιστον προϋπηρεσία σε 
φορείς Πληροφορικής του ΥΠΕΘΑ και της ΠΑ. 

β. Κατέχουν το βαθμό του Επισμηναγού και ανώτερου. 

γ. Είναι κάτοχοι πτυχίου ή μεταπτυχιακού ή διδακτο¬ 
ρικού τίτλου σχολών ή τμημάτων Πληροφορικής ΑΕΙ ή 
ΑΤΕΙ εσωτερικού ή αλλοδαπής αναγνωρισμένο από τον 
αρμόδιο φορέα του Δημοσίου. 

2/Εργο των Επιθεωρητών Συστημάτων Πληροφορικής, 
πέραν των καθοριζόμενων από τις κείμενες διατάξεις 
αρμοδιοτήτων τους όταν υπηρετούν σε θέσεις του ΣΕΠ, 
είναι και τα παρακάτω: 

α. Είναι αρμόδιοι για την παροχή τεχνικών συμβουλών 
και γνωμοδοτήσεων επί μελετών Συστημάτων Πληροφο¬ 
ρικής της ΠΑ ή επί έργων της ΠΑ και μόνο όσον αφορά 
στην εγκατάσταση Πληροφοριακών Συστημάτων. 

β. Συμμετέχουν εφόσον απαιτηθεί στην τεχνική επε¬ 
ξεργασία και διαπραγμάτευση συμβάσεων και συμφωνι¬ 
ών της ΠΑ που αφορούν τη προμήθεια ή τη συντήρηση 
Πληροφοριακών Συστημάτων. 

γ. Γνωμοδοτούν επί τεχνικών ζητημάτων που αφορούν 
την υπηρεσία τους. 

δ. Εισηγούνται την έκδοση εγκυκλίων και οδηγιών 
προς το προσωπικό της Υπηρεσίας στην οποία υπηρε¬ 
τούν σχετικά με το αντικείμενό τους. 

ε. Είναι μέλη σε επιτροπές ή Ομάδες εργασίας εμπει¬ 
ρογνωμόνων για θέματα που άπτονται της φυσικής - 
λογικής ασφάλειας και ακεραιότητας των υπηρεσιακών 
δεδομένων και της επιχειρησιακής επιβιωσιμότητας των 
Πληροφοριακών Συστημάτων της ΠΑ. 

Αρθρο 10 

Η ισχύς του παρόντος αρχίζει από της δημοσιεύσεως 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 11 Απριλίου 2012 

